મુંબઈ, 9 જૂન : સલમાન ખાનના ફૅન્સ માટે ખુશખબર છે. તેમના સુપરસ્ટારની આગામી ફિલ્મ કિકનું ફર્સ્ટ લુક પોસ્ટર રિલીઝ થઈ ગયું છે. સવારે 8 વાગ્યે જ આ પોસ્ટર સોશિયલ નેટવર્કિંગ સાઇટ્સ પર રિલીઝ કરાયું. ગઈકાલે રાતે જ કિકનો ફર્સ્ટ લુક રિલીઝ થયો હોવાના સમાચારે લોકોને ઉત્સુક કરી દીધા હતાં. લોકો સવારથી જ આ પોસ્ટર જોવા આતુર હતાં. જોકે આપોસ્ટરમાં નથી સલમાન ખાનની તસવીર કે નથી ફિલ્મની હીરોઇન જૅકલીન ફર્નાન્ડીઝની તસવીર. પોસ્ટરમાં માત્ર એક માસ્ક જેવું નજરે પડે છે અને ચારે બાજુ વિજળી, વરસાદ, અંધારૂ નજરે પડે છે.